CELEX: 32022D0936
Language: sl
Date: 2022-06-13 00:00:00
Title: Sklep Sveta (EU) 2022/936 z dne 13. junija 2022 o stališču, ki se v imenu Evropske unije zastopa na 14. zasedanju Odbora strokovnjakov za tehnična vprašanja Medvladne organizacije za mednarodni železniški promet (OTIF) glede spremembe enotnih tehničnih predpisov za telematske aplikacije za tovorni promet in revizije Priloge B k enotnim pravilom ATMF o odstopanju ter v pisnem postopku Revizijskega odbora OTIF glede spremembe enotnih pravil ATMF

17.6.2022   
               
               
                  SL
               
               
                  Uradni list Evropske unije
               
               
                  L 162/35
               
            
         SKLEP SVETA (EU) 2022/936
         z dne 13. junija 2022
         o stališču, ki se v imenu Evropske unije zastopa na 14. zasedanju Odbora strokovnjakov za tehnična vprašanja Medvladne organizacije za mednarodni železniški promet (OTIF) glede spremembe enotnih tehničnih predpisov za telematske aplikacije za tovorni promet in revizije Priloge B k enotnim pravilom ATMF o odstopanju ter v pisnem postopku Revizijskega odbora OTIF glede spremembe enotnih pravil ATMF
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 91 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Unija je h Konvenciji o mednarodnem železniškem prometu z dne 9. maja 1980, kakor je bila spremenjena z Vilenskim protokolom z dne 3. junija 1999 (COTIF), pristopila s Sporazumom med Evropsko unijo in Medvladno organizacijo za mednarodni železniški promet o pristopu Evropske unije h Konvenciji o mednarodnem železniškem prometu (COTIF) z dne 9. maja 1980, kakor je bila spremenjena z Vilenskim protokolom z dne 3. junija 1999 (1).
                  
               
                     (2)
                  
                  
                     Na podlagi člena 13(1), točka (f), COTIF je bil ustanovljen Odbor strokovnjakov za tehnična vprašanja OTIF.
                  
               
                     (3)
                  
                  
                     Na podlagi člena 20(1), točka (b), COTIF, in v skladu s členom 6 Dodatka F h COFIT o Enotnih pravilih za potrjevanje tehničnih standardov in sprejetju enotnih tehničnih predpisov, ki se uporabljajo za železniški material, namenjen za uporabo v mednarodnem prometu, je Odbor strokovnjakov za tehnična vprašanja pristojen za sprejetje ali spremembo, med drugim, enotnih tehničnih predpisov za telematske aplikacije za tovorni promet.
                  
               
                     (4)
                  
                  
                     V skladu s členom 20(1), točka (e), COTIF ter členoma 7a in 21 Dodatka G h COTIF o enotnih pravilih v zvezi s tehničnim sprejetjem železniškega materiala, ki se uporablja v mednarodnem prometu (v nadaljnjem besedilu: enotna pravila ATMF) je Odbor strokovnjakov za tehnična vprašanja pristojen za sprejetje ali spremembo Priloge B k enotnim pravilom ATMF v zvezi z odstopanji od uporabe enotnih tehničnih predpisov.
                  
               
                     (5)
                  
                  
                     Odbor strokovnjakov za tehnična vprašanja je na dnevni red svojega 14. zasedanja, ki bo potekalo 14. in 15. junija 2022, vključil predlog za sklepe o spremembi enotnih tehničnih predpisov za telematske aplikacije za tovorni promet in revizijo Priloge B k enotnim pravilom ATMF v zvezi z odstopanji od uporabe enotnih tehničnih predpisov.
                  
               
                     (6)
                  
                  
                     Cilji predlaganih sklepov Odbora strokovnjakov za tehnična vprašanja je uskladiti enotne tehnične predpise za telematske aplikacije za tovorni promet s z Izvedbeno uredbo Komisije (EU) 2021/541 (2), ter uskladiti Prilogo B z enotnimi pravili ATMF z Direktivo (EU) 2016/797 Evropskega parlamenta in Sveta (3).
                  
               
                     (7)
                  
                  
                     Revizijski odbor, vzpostavljen v skladu s členom 13(1), točka (c), Konvencije COTIF (v nadaljnjem besedilu: Revizijski odbor), naj bi izvedel pisni postopek za odločanje o spremembi člena 3a(5) in člena 15(2) enotnih pravil ATMF.
                  
               
                     (8)
                  
                  
                     Cilj predlaganega sklepa Revizijskega odbora je uskladiti enotna pravila ATMF z Direktivo (EU) 2016/798 Evropskega parlamenta in Sveta (4).
                  
               
                     (9)
                  
                  
                     Primerno je določiti stališče, ki naj se v imenu Unije zastopa v Odboru strokovnjakov za tehnična vprašanja in, v zvezi z revizijo enotnih pravil AMTF, v Revizijskem odboru OTIF, saj bodo predlagani sklepi za Unijo zavezujoči.
                  
               
                     (10)
                  
                  
                     Predvideni sklepi OTIF so v skladu z zakonodajo in strateškimi cilji Unije, saj prispevajo k uskladitvi zakonodaje OTIF z enakovrednimi določbami prava Unije, zato bi jih Unija morala podpreti –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Unije zastopa na 14. zasedanju Odbora strokovnjakov za tehnična vprašanja COTIF glede spremembe enotnih tehničnih predpisov za telematske aplikacije v tovornem prometu in reviziji Priloge B k enotnim pravilom ATMF v zvezi z odstopanji od uporabe enotnih tehničnih predpisov, je naslednje:
            
                        (1)
                     
                     
                        glasuje se za predlog Odbora strokovnjakov za tehnična vprašanja za posodobitev enotnih tehničnih predpisov za telematske aplikacije v tovornem prometu (delovni dokument Odbora strokovnjakov za tehnična vprašanja TECH-22004-CTE14);
                     
                  
                        (2)
                     
                     
                        glasuje se za predlog Odbora strokovnjakov za tehnična vprašanja za posodobitev Priloge B k enotnim pravilom ATMF v zvezi z odstopanji od uporabe enotnih tehničnih predpisov (delovni dokument Odbora strokovnjakov za tehnična vprašanja TECH-22005-CTE14).
                     
                  
         
            Člen 2
            Stališče, ki se v imenu Unije zastopa v pisnem postopku Revizijskega odbpra glede delne revizije enotnih pravil ATMF je, da se glasuje za predlog Odbora strokovnjakov za tehnična vprašanja za spremembo člena 3a(5) in člena 15(2) enotnih pravil ATMF (delovni dokument Odbora za tehnična vprašanja TECH-22019-CTE14-7).
         
         
            Člen 3
            Sklepi Odbora strokovnjakov za tehnična vprašanja in Revizijskega odbora se po sprejetju objavijo v Uradnem listu Evropske unije, vključno z navedbo datuma začetka veljavnosti.
         
         
            Člen 4
            Ta sklep začne veljati na dan sprejetja.
         
         
            V Luxembourgu,13. junija 2022
            
               
                  Za Svet
               
               
                  predsednik
               
               M. FESNEAU
            
         
         
            (1)  UL L 51, 23.2.2013, str. 8.
         
            (2)  Izvedbena uredba Komisije (EU) 2021/541 z dne 26. marca 2021 o spremembi Uredbe (EU) št. 1305/2014 glede poenostavitve in izboljšanja izračuna in izmenjave podatkov ter posodobitve postopka upravljanja nadzora sprememb (UL L 108, 29.3.2021, str. 19).
         
            (3)  Direktiva (EU) 2016/797 Evropskega parlamenta in Sveta z dne 11. maja 2016 o interoperabilnosti železniškega sistema v Evropski uniji (UL L 138, 26.5.2016, str. 44).
         
            (4)  Direktiva (EU) 2016/798 Evropskega parlamenta in Sveta z dne 11. maja 2016 o varnosti na železnici (UL L 138, 26.5.2016, str. 102).